अखिलेश यादव और सपा विरोधी राजनीतिक कार्यकर्ता पुस्तक के प्रति काफी सक्रियता दिखा रहे हैं और पुस्तक की उपलब्धता आम जनता तक सुनिश्चित कर रहे हैं, ताकि आम जनता यह जान सके कि अखिलेश यादव की सरकार किस तरह जन विरोधी थी। एक पर एक भ्रष्टाचार की कहानियां किस प्रकार से लिखी गयी थी। भ्रष्टाचार से आम जनता के हितों को किस प्रकार से नुकसान पहुंचाया गया। अराजकता और अपराध का बोल बाला किस प्रकार से रहा है। ईमानदार अधिकारियों का किस प्रकार से उत्पीड़न हुआ। ईमानदार अधिकारियों को किस प्रकार से इस्तीफा देने के लिए बाध्य किया गया। बेईमान अधिकारियों को प्रोन्नति पर प्रोन्नति मिलती चली गयी। वंशवाद ने लोकतंत्र को जख्मी किस प्रकार से किया है।